Merkezê Îrtîbatî û Çapemenîye yê HPGyî bi eşkerayîyêke nasnameyê panc gerîlayan eşkera kerdî û nê pare kerdî:
‘’Gerîlayê Azadîye yê Kurdîstanî Vakurê Kurdîstanî de vera hêrişanê dewleta tirke ya îşxalkere têkoşînê tarîxî danê. 12ê hezîrana 2022yî de  hemrayê ma Jinda, Canda û Êriş hêrişê hewayî yê dewleta tirke yê vera Dola Anîtosî de tewrê kerwanê şehîdan bîyî. Nasnameyê hemrayanê ma yê şehîdan wina yê:
Nameyê Qodî: Jinda Cûdî
Name û Peyname: Jîyane Konur
Cayê Bîyayîşî:  Şirnex
Maye-Pî: Fatma - Tahîr
Tarîx û Cayê Şehadetî: 12ê Hezîrana 2022yî / Wan
Nameyê Qodî: Canda Welat
Name û Peyname: Canane Ozdemir
Cayê Bîyayîşî:  Wan
Maye-Pî:
Tarîx û Cayê Şehadetî: 12ê Hezîrana 2022yî / Wan
Nameyê Qodî: Êriş Rizgar Kato
Name û Peyname: Şaban Yorgun
Cayê Bîyayîşî: Colemêrg
Maye-Pî: Zeynepe - Ramazan
Tarîx û Cayê Şehadetî: 12ê Hezîrana 2022yî / Wan
Hemraya ma Jînda qezaya Silopî ya Şirnexî de  yena dinya û bi kulturê welatperwerî keyeyêko şehîdê ci est ê de bena pîl. Serranê unîversîte de tewrê xebatanê ciwanan û şarî bena. Seba ke xebatan de aktîf ca gena derheqê ci de hîrê reyî cipêrsayîşî dîyenî destpêkerdene. 2015 de gama ke Unîversîteya Mersinî de beşê hemşîreyîye wanena tewrê sefanê gerîlayan bena. Akademîya Cinîya Azade ya Şehîde Bêrîtane de perwerde vînena û badê prosesêkê serkewteyî verê xo dana Wanî.
Hermaya ma Canda sey ferdêkê eşîrê Jîrkî keyeyêkê welatperwerî yê Wanî de yena dinya û sey ciwananê bînan ê Kurdîstanî polîtîkayanê îmha, înkar û asîmîlasyonî yê dewleta tirke yê vera kurdan rê şahîdîye kena. Hemraya ma Canda semdê pawtişê erd û şarê xo 2015 de verê xo dana koyanê azadan ê Kurdîstanî. Demê kilmî de xo hetê leşkerî û îdeoljî ra aver bena. Çalakîyanê serkewteyan ê Wanî de sey serkêşe rol gena û pê gamanê pêten ver bi fermandarîya YJA Starî aver şina. Hemraya ma Canda roja tewrbîyayîşî ra heta şehadete xo hema hema pêro waranê Wanî de xebatan rayra bena û embazanê xo rê serkêşîye kena.
Hemrayê ma Êriş Colemêrg de yeno dinya pê kulturê welatperwerîye beno pîl. Hema domanîye xo ra gerîlayan nas keno û seba ke keyeyê ci ra şehîd û gerîlayî est ê zaf binê tesîrê înan de maneno. Seba ke xebatan de aktîf ca geno, bale dişmenî anceno xo ser. Dişmen wazeno ê sey ajanî buşuxulno la hemrayê ma îxanetî qebul nêkeno tewrê sefanê gerîlayan beno. Badê tewrbîyayîşî xo her hetî ra aver beno û warê Wanî de tewrê xeylêk çalakîyanê serkewteyan beno.
2ê tebaxa 2022yî de hemrayê ma Rojbûne û Sason Kato de tewrê kerwanê bêmergan bîyî. Nasnameyê embazanê ma yê şehîdan wina yê:
Nameyê Qodî: Rojbune Amara
Name û Peyname: Çîmene Araman
Cayê Bîyayîşî: Şirnex
Maye-Pî:  Gulîstane - Abdurrahîm
Tarîx û Cayê Şehadetî: 2ê Tebaxa 2022yî / Kato
Nameyê Qodî: Sason Xelîl
Name û Peyname: Gokhan Toktaş
Cayê Bîyayîşî: Wan
Maye-Pî: Nadîre - Îzzettîn
Tarîx û Cayê Şehadetî: 2ê Tebaxa 2022yî / Kato
Hemraya ma Rojbûne keyeyêkê eşîrê Elkî de yena dinya û bena pîl. Seba ke keyeyê ci û dormeyê ci yo nizdî welatperwer o û merdimê ci mîyanê gerîlayan de est ê, a zî pê kulturê welatperwerîye bena pîl. Hemraya ma Rojbûne 4ê nîsana 2015 de tewrê sefanê gerîlayan bena. Bado ke xo her hetî ra perwerde kena,  xeylêk çalakîyanê cîya cîyayan de ca gena û wezîfeyê xo bi serkewtişî ana ca.
Hemrayê ma Sason qezaya Şaxî ya Wanî de yeno dinya û polîtîkaya hêrişkare ya dişmenî ya vera kurdan nêzdî ra vîneno. Hemrayê Sason seba ke vera hêrişan vejîyo û qesasê şarê xo bîgêro 2014 de verê xo dano koyanê Kurdîstanî. Bado ke perwerde vîneno û beno wayîrê tecrubeyî verê xo dano Kobanê la esîr kewno destê dişmenî. Xeylêk wext zîndan de maneno û vera zextanê dişmenî xover dano. Hemrayê ma Sason badê zîndanî reyna vere xo dano koyanê Kurdîstanî.
Ma sere de keyeyanê hemrayanê xo yê qehremanan Jînda, Canda, Êriş, Rojbûne û Sasonî heme şarê xo yê welatperwerî rê serweşîye wazenê û sozê caardişê waştişanê şehîdan newe kenê.’’
